રાજસ્થાનના સીકરમાં પોતાની બે દીકરીઓના લગ્ન માટે રુપિયાની વ્યવસ્થાને લઇને હેરાન રહેતા એક ચા વાળાનું બુધવારે હાર્ટ એટેકને કારણે મોત થઇ ગયુ. પરિવારના જણાવ્યા મુજબ સીકરના જગમાલપુરામાં ભાડેથી ચા ની દુકાન ચલાવતા 62 વર્ષના જગદીશ પંવારની બે દીકરીઓના લગ્ન આગામી 3 ડિસેમ્બરે થવાના છે. જગદીશના દીકરા રાજેન્દ્રએ જણાવ્યુ કે નોટબંધીના નિર્ણય બાદ તેના પિતા પોતાની બે દીકરીઓ સુનીતા અને કિરણના લગ્ન માટે ખૂબ ચિંતિત રહેતા હતા. તેમની પાસે 500 અને 1000 ની જૂની નોટોમાં 45 હજાર રુપિયા હતા.